OzLabs/hebrew-wiki-articles huggingface dataset:
הדסה (גופן)

בצלאל לכבוד אות הדסה של הנרי פרידלנדר. בדברי ההסבר נאמר: " "הדסה" היא אות שעוצבה ולוטשה במשך ארבעה עשורים תחת ידיו האמונות של הנרי פרידלנדר. הפוסטר הוא מטפורה לעבודה הקשה והסיזיפית מאחורי אות זו. הצורה הברורה של האות פ"ה המתקבלת בחומר המצולם ממש מכריחה את הצופה לשים לב לניואנסים הקטנים שעושים את כל האות - הסריף הזוויתי למעלה, החלל המעניין שנוצר בין כניסת ה"חוטם" לבין גב האות, החיסור המאפיין את הפינה התחתונה הימנית וכיוצא בזה". עיצוב הכרזה: מיטל גואטה (2005).]]
פרידלנדר בודק מתארים של גופן הדסה. צולם בחדר עבודתו ב[[מוצא עילית, 1978]]

הדסה הוא גופן עברי בעל "סריף" שנוצר על ידי הנרי פרידלנדר בשנים 1932 עד 1958. הגופן נקרא לכבוד מכללת הדסה בה לימד פרידלנדר שנים רבות. באופן נדיר בתחום פיתוח הגופנים פותח הגופן במשך שנים רבות (כארבעה עשורים) וללא מטרה מיידית (כגון הדפסת יצירה מסוימת, הזמנה של יצרן מכונות כתיבה או מכונות דפוס וכדומה). עקב כך זוכה הגופן להערכה כ"מלאכת חיים" ו"מלאכת אהבה". האות שואבת מעיצוב עתיק של אותיות עבריות לספרי קודש אך תוך הקפדה רבה על בהירות וקריאות ומשלבת את מחקריו של פרידלנדר הן בתחום הכתב העברי והן בתחום העיצוב הגרפי המודרני.
על פיתוח הגופן אמר פרידלנדר:

תחילה שימש הגופן בסדר יד. גרסה ראשונה של הגופן שולבה בשנת 1964 במכונת כתיבה "הרמס", ומאוחר יותר גם במסדרת יבמ.

== גלריה ==
<gallery>
קובץ:Hadasa molcho catalog 1.jpg|סריקה של עמוד מתוך קטלוג מולכו - גופן הדסה.
קובץ:Hadasa molcho catalog 2.jpg|סריקה של עמוד מתוך קטלוג מולכו - גופן הדסה.
קובץ:Hadasa molcho catalog 3.jpg|סריקה של עמוד מתוך קטלוג מולכו - גופן הדסה.
קובץ:Hadasa molcho catalog 4.jpg|סריקה של עמוד מתוך קטלוג מולכו - גופן הדסה.
קובץ:Hadasa4.jpg|תיאור: אפשר לראות את ההבדלים בין שני המשקלים הסרוקים של הדסה מתוך קטלוג בצלאל, המונחים אחד על גבי השני.
</gallery>

==לקריאה נוספת==
* הנרי פרידלנדר, איך יצרתי את האות "הדסה" בתוך: משה שפיצר, אות היא לעולם, ירושלים תש"ן עמודים 67 - 84.
<div style="direction: ltr;">
* Grafici in ballingschap: Henri Friedlaender en Paul Urban, Duitse grafisch vormgevers in het Nederlandse exil 1932-1950 / inl. van Kurt Löb. Amsterdam: Universiteitsbibliotheek Amsterdam, 1997. (Catalogus van een tentoonstelling in de Universiteitsbibliotheek van Amsterdam, 21 maart t/m 16 mei 1997.)
* Leila Avrin. The art of the Hebrew book in the twentieth century. In [49], pages 125–139.
* Henri Friedlaender, in Scriptura, Hans A. Halbey (Ed.) Harenberg Edition, 1990 
</div>

==קישורים חיצוניים==
* [http://dpc.uba.uva.nl/cgi/i/image/image-idx?view=entry;subview=detail;c=ubinvimg;cc=ubinvimg;entryid=x-UBATETTERODE005;lang=nl;sid=71933595aa96af38536b5c063b08b0b6 סקיצה של אותיות "הדסה" (1950) באוסף Universiteitsbibliotheek Amsterdam ]
* 
* 
* 

קטגוריה:גופנים עבריים
תורג'מן

תורג'מן או תורג'מאן (מערבית במקור: ترجمان) הוא שם משפחה של יהודים שחיו בארצות האסלאם, ופירושו "מתורגמן". סברה אחרת היא שהמקור צרפתי ופירשו tour gé man איש גבוה כמגדל . 

קטגוריה:שמות משפחה ביהדות צפון אפריקה
כף וירחנס

כף וירחנס (בספרדית: Cabo Virgenes; מילולית: "כף הבתולות") הוא שמה של לשון יבשה בדרום פטגוניה. הכף, הממוקם בפרובינציה הארגנטינאית סנטה קרוס, נמצא מצפון למצר מגלן, בכניסה המזרחית אליו, מהאוקיינוס האטלנטי. הכף הוא הקצה הדרום-מזרחי של יבשת אמריקה היבשתית (כף הורן, הדרומי יותר, מצוי באי הגדול של ארץ האש).

פרדיננד מגלן עבר בסמוך לכף ב-21 באוקטובר 1520, במהלך חיפושיו אחר נתיב ימי לאסיה. 21 באוקטובר הוא יומה של אורסולה הקדושה ושל 11 אלף בתולות נוספות, ומכאן מקור שמו של הכף.

בשנת 1884 עלתה על שרטון בכף וירחנס ספינת קיטור צרפתייה בשם Arctique. אנשי ספינת החילוץ שנשלחה לשם גילו זהב במקום בשם Zanja a Pique, על החוף היבשתי של מצר מגלן. הידיעות, שהגיעו לפונטה ארנס, על הימצאות זהב, יצרו את הבהלה לזהב בארץ האש.

כף וירחנס מהווה את מוצאו הרשמי של כביש 40, הארוך בכבישי ארגנטינה, אם כי בפועל תחילתו צפונה משם, בריו גז'גוס.

==קישורים חיצוניים==

קטגוריה:ארגנטינה: גאוגרפיה
וירחנס
קטגוריה:פרובינציית סנטה קרוס: גאוגרפיה
התמוטטות עצבים

התמוטטות עצבים הוא מושג עממי שכולל בתוכו מספר גדול ומגוון של מצבים. המכנה המשותף של מצבים אלו - הופעה של תסמינים קשים בתחום הנפשי, הרגשי או החשיבתי בצורה פחות או יותר פתאומית, אשר מלווים בקריסה נפשית הכוללת ירידה בכל התחומים - ברמה התפקודית, בהיבט הבין-אישי ובתחום התעסוקתי. הביטוי איננו בשימוש רפואי מקצועי ואין מונח קליני רפואי מקביל.

== מצבים ==
תחת המושג התמוטטות עצבים, יכולים להיכלל מצבים נורמטיביים ומצבים שאינם נורמטיביים. מצבים נורמטיביים – סיטואציות בהן הסימפטומים הם של התמוטטות עצבים, אולם מדובר במצב נורמטיבי, שלרוב אינו דורש התערבות רפואית. מצבים לא נורמטיביים, פתולוגיים – מוכרים כאבחנות פסיכיאטריות.

;דוגמאות למצבים נורמטיביים:
#תגובת אבל.
#תגובה להודעות אשר קשורות במצב הבריאותי של אדם.
#תגובה לאירוע מפחיד שקרה לאיש קרוב.
#תנודות רגשיות בגיל ההתבגרות.

;דוגמאות למצבים לא נורמטיביים:
#הפרעת הסתגלות – כאשר בנסיבות חיים חדשות אדם מתקשה להסתגל לאורך זמן, ומפתח דיכאון, חרדה, ירידה תפקודית, חוסר שינה וסימפטומים נוספים. התופעה מוכרת כהפרעה פסיכיאטרית.
#תגובת לחץ אקוטית – מצבים פתאומיים יותר, אשר מופיעים כתגובה לאירוע בחייו של אדם. (לדוגמה: אירועי טרור, אירועים מסוימים בצבא וכו). מתפתחת תמונה קלינית דרמטית ופתאומית בעקבות האירועים האלה, ונדרש טיפול מיידי. במקרה שהסימפטומים ממשיכים או חוזרים בעתיד – הדבר נחשב הפרעת דחק פוסט טראומתית.
#תגובה פסיכוטית קצרה – בדרך כלל כתגובה פסיכוטית לאיזושהי התרחשות שאצל רוב האוכלוסייה נחשבת לנורמלית – (לדוגמה: פרידה מבן/בת זוג, גיוס וכדומה). בוחן המציאות במקרה הזה אינו תקין (יש מחשבות שווא), והמצב דורש טיפול תרופתי אנטיפסיכוטי.

== סיבות נפוצות ==
ישנן מספר סיבות נפוצות בין המקרים של התמוטטות עצבים:
*התעללות קשה.
*תקופת אבטלה ארוכה.
*קשיים יוצאי דופן בהתנהלות המקצועית או הלימודית.
*נדודי שינה קשים.
*אובדן של קרוב משפחה.
*שימוש בסמים פסיכואקטיביים.
*הצקות חברתיות חוזרות ונשנות.
*דחייה קשה.

==טיפול==
המונח התמוטטות עצבים הוא רחב וכולל תחתיו מגוון של סיטואציות – חלקן נורמליות וחלקן אינן נורמליות. לכן, חשוב לעשות את האבחנה הנכונה.
בעת הטיפול יש להתחשב בשני היבטים:
#הסימפטומים המיידים, וטיפול בהם.
#ניסיון להבין מהי הבעייתיות המיוחדת של אותו בן אדם, כיצד ניתן למנוע את הישנות המקרה בעתיד. (לדוגמה: ליווי פסיכולוגי, להבין מהן נקודות החולשה של האדם וכיצד ניתן לחזק אותן).

== ראו גם ==
*בריאות הנפש
*פסיכיאטריה

==קישורים חיצוניים==

קטגוריה:הפרעות נפשיות והתנהגותיות

ja:神経衰弱 (精神疾患)
ברידיי הרביעי, מלך הפיקטים

ברידיי הרביעי (באנגלית: Bridei IV; נפטר ב-706) בנם של דארגאט מק פינגין (Dargart mac Finguine) ושל הנסיכה דר איליי, היה מלך הפיקטים. ברידיי הרביעי מלך כתשע שנים, החל מעלייתו לשלטון בשנת 697, לאחר הדחתו של טרן ועד מותו בשנת 706.

==קורות חיים==
ברידיי היה אחיו של נכטאן השלישי, מלך הפיקטים, שיירש את כיסאו.

בשנת 697 התחייב ברידיי (יחד עם אצילים נוספים באירלנד וסקוטלנד) בביר לקיים את הקיין אדומיין (חוק החפים מפשע).

בשנת 698 השתתף ברידיי בקרב נגד הסקסונים, במהלכו נהרג ברהטרד בנו של בורנהית' (Beornhaeth). קרבות נוספים שהתרחשו בתקופת שלטונו נערכו בלוך למונד בשנת 704 (בו הובסה דאל ריאטה), וכן באי סקיי בשנת 701.

ה"כרוניקון סקוטורום" מתאר את חורף 700 כחורף קר ביותר, בו קפא הים בין אירלנד וסקוטלנד.

על פי "דברי ימי אלסטר" ו"דברי ימי טיגרנאך", ברידיי נפטר בשנת 706 וירש אותו אחיו, נכטאן.

==קישורים חיצוניים== 
* [http://www.ucc.ie/celt/published/G100001A/index.html דברי ימי אלסטר] 
* [http://www.ucc.ie/celt/published/T100001A/index.html דברי ימי אלסטר] (תרגום לאנגלית)
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי הפיקטים
קטגוריה:נפטרים ב-706
ברידיי החמישי, מלך הפיקטים

ברידיי החמישי (באנגלית: Bridei V, בגאלית סקוטית: Bruide mac Fergusa; נפטר ב-763) בנו של פרגוסה, היה מלך הפיקטים. ברידיי החמישי מלך כשנתיים, החל מעלייתו לשלטון בשנת 761 ועד מותו בשנת 763.

ברידיי עלה לשלטון לאחר מותו של אחיו, אואנגוס הראשון.

על פי "דברי ימי אלסטר" ו"דברי ימי טיגרנאך" מלך ברידיי בפורטריו כשנתיים, ונפטר בשנת 763.

==קישורים חיצוניים==
* [http://www.ucc.ie/celt/published/G100001A/index.html דברי ימי אלסטר] 
* [http://www.ucc.ie/celt/published/T100001A/index.html דברי ימי אלסטר] (תרגום לאנגלית)
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי הפיקטים
קטגוריה:נפטרים ב-763
אואנגוס השני, מלך הפיקטים

אואנגוס השני (באנגלית: Óengus II בגאלית סקוטית: Óengus mac Fergusa; נפטר ב-834) בנו של פרגוסה, היה מלך הפיקטים (מלך פורטריו). אואנגוס השני מלך כארבע עשרה שנים, החל מעלייתו לשלטון בשנת 820 ועד מותו בשנת 834.

על פי המסורת הסקוטית, אואנגוס השני היה הראשון שהשתמש בדגל סקוטלנד שעליו סלטיר אנדרו הקדוש.

==קורות חיים==
אואנגוס (Óengus) או אוניואיסט (Onuist), הונגוס (Hungus) או אנגוס (Angus), ירש את כס אחיו קוסטנטין. בעבר חשבו כי מוצאו של אואנגוס היה מדאל ריאטה וכי היה צאצאו של פרגוס מק אכדאך אולם כיום סוברים כי היה צאצא של אואנגוס מק פרגוסה (אואנגוס הראשון).

אואנגוס, יחד עם אחיו, בנו (אאוגאן) ואחיינו דומנל מק קאוסטנטין מוזכרים בשירה "דואן אלבאנאך". אזכור זה הביא לדעה כי מלכים פיקטים שלטו בדאל ריאטה, אולם כיום ברור שהם הוזכרו בשל חשיבותם, ולא בשל העובדה שמלכו בכל מלכות הפיקטים (ככל הנראה אואנגוס שלט בממלכת הפיקטים (בפורטריו), ואילו דומנל שלט בדאל ריאטה).

העובדה שאואנגוס בחר בסאלטייר כדגל סקוטלנד מפורטת בכתבי ג'ון מפרדון ואנדרו מויינטון - וככל הנראה שניהם מסתמכים על מקור קדום יותר, שקדם למאה ה-12. מסופר כי אואנגוס וצבאו נצחו בסיוע אנדרו הקדוש ולכן נשאו את דגלו. לא ברור כנגד מי נלחמו, ובחלק מהכתבים מצוין כי אואנגוס נלחם באת'לסטן (Athelstan).

על פי "דברי ימי אירלנד" נפטר אואנגוס בשנת 834, ואת כסאו ירש דרסט התשיעי בנו של קוסטנטין.

בנו של אואנגוס - אאוגאנן (או אאוגאן) מלך מאוחר יותר, ונהרג עם אחיו, בראן בקרב נגד הויקינגים בשנת 839.

==קישורים חיצוניים== 
* [http://www.ucc.ie/celt/published/G100001A/index.html דברי ימי אלסטר] 
* [http://www.ucc.ie/celt/published/T100001A/index.html דברי ימי אלסטר] (תרגום לאנגלית)

קטגוריה:מלכי סקוטלנד
קטגוריה:מלכי הפיקטים
קטגוריה:נפטרים ב-834
אורבך

אורבך (בתעתיק לועזי: Orbach או Urbach) הוא שם משפחה יהודי, לרוב ישראלי, אשר ברוב המקרים מבוטא "אוֹרבך". מקורו בשם היהודי-גרמני "" (Auerbach או לפעמים Aurbach) והוא קשור ככל הנראה לשם של יישוב בסקסוניה או בוואריה. צורה זו השתרשה בעברית הישראלית, שבה מקובל כיווץ הדיפתונג "au". ההיגוי העברי השונה התלווה לעיתים גם בהענקת משמעות חדשה על בסיס הצמדה הומופונית של מילים עבריות – אור-בך (בדומה לגלגולם בעברית של שמות משפחה אחרים ממקור זר כמו למשל סוארס – לזו-ארץ, אנ-נקאווה – לאל-נקווה וכו').

קיימת גם הגרסה אוּרבך (Urbach), הדומה לשמם של שלושה יישובים בגרמניה ושל יישוב אחד בצרפת. 

קטגוריה:שמות משפחה אשכנזיים
קטגוריה:שמות משפחה טופונימיים
קטגוריה:שמות משפחה גרמניים
הצבי (גופן)

גופן הצבי בשני משקלים. עוצב במקור על ידי צבי האוסמן ומשה שפיצר

הצבי הוא גופן עברי המשמש בעיקר לכותרות ושילוט.

הגופן עוצב על ידי צבי האוזמן ולאחר מותו הושלם על ידי ד"ר משה שפיצר ופורסם ב-1954. 
שפיצר היה מנהל הוצאת הספרים "שוקן" שבגרמניה, ולאחר מכן היה מנהל הוצאת הספרים של הסוכנות היהודית לאחר עלייתו ארצה. הוא יזם את עיצובו של הגופן "הצבי" בהתבסס על צורות האותיות הסאנס-סריפיות הלועזיות (כגון "פוטורה" של פול רנר שעוצב בשנת 1927) שהתאפיינו במבנה גאומטרי ובניקיון צורני.

הגופן נוצר מתוך כוונה ליצור גופן עברי מקורי, היונק ישירות מכתובות עבריות עתיקות מן האלף הראשון (לספירה הנוצרית) שנמצאו חקוקות באבן בארץ ישראל ובכתבי יד. האות מודרנית מאוד, אינה מצועצעת ונעדרת תגים. הייחוד של האות הוא בכך שהיא מתבססת על צורות משולשות (אותיות א', ג', ט', ע', פ', ף', צ', ץ', ק', ש') בנוסף לצורות מרובעות (לדוגמה האותיות ב', ד' ח'), מה שמקנה לאות דינמיות מסוימת. הצבי היא האות העברית הראשונה שלמענה עוצבו ספרות תואמות.

האות הייתה נפוצה בקרב מוסדות הציונות הן בכותרות פרסומים והן בשילוט. עם חנוכת קמפוס גבעת רם של האוניברסיטה העברית, נבחרה וריאציה של האות, שהשתלבה היטב עם האדריכלות המודרניסטית שלו, לאות השילוט לבניינים בקמפוס ואף שימשה במשך שנים רבות כאות בכותרות הפרסומים של האוניברסיטה (בעיקר במשקל הייחודי שפותח לגופן, "הצבי חלול").

גופן הצבי שימש במשך שנים רבות כגופן המצוי בחותמות דיו. עקב ריחוקן היחסי של צלעות האותיות זו מזו, נמנע טשטוש בעת ההחתמה. 

עיצוב הגופן מתבסס על צורות כתבי יד וכתובות מהאלף הראשון לספירה, בתוספת סממני עיצוב מודרניים. מקורה באות שצייר צבי האוסמן לשימוש בכתובות לחלונות ראווה. 

<gallery widths="150px" heights="120px" perrow="5">
תמונה: hatzvi3.jpg| השוואה בין המשקלים השונים של הגופן "הצבי" של שמואל גוטמן (חלק מחבילת הפונטים של אופיס).
תמונה: hatzvi4.jpg| השוואה בין המשקלים השונים של הגופן "הצבי" של שמואל גוטמן (חלק מחבילת הפונטים של אופיס).
תמונה: hatzvi5.jpg| השוואה בין המשקלים השונים של הגופן "הצבי" של שמואל גוטמן (חלק מחבילת הפונטים של אופיס).
תמונה: Hazvi halul.gif|
תמונה:molcho_catalog_hatzvi1.jpg| מקור: מולכו, אילן, "טיפוגרפיה עברית", בצלאל, אקדמיה לאמנות ועיצוב, ירושלים, 1980.
תמונה:molcho_catalog_hatzvi2.jpg| מקור: מולכו, אילן, "טיפוגרפיה עברית", בצלאל, אקדמיה לאמנות ועיצוב, ירושלים, 1980.
תמונה:molcho_catalog_hatzvi3.jpg| מקור: מולכו, אילן, "טיפוגרפיה עברית", בצלאל, אקדמיה לאמנות ועיצוב, ירושלים, 1980.
תמונה:molcho_catalog_hatzvi4.jpg| מקור: מולכו, אילן, "טיפוגרפיה עברית", בצלאל, אקדמיה לאמנות ועיצוב, ירושלים, 1980.
תמונה:molcho_catalog_hatzvi5.jpg| מקור: מולכו, אילן, "טיפוגרפיה עברית", בצלאל, אקדמיה לאמנות ועיצוב, ירושלים, 1980.
תמונה:molcho_catalog_hatzvi6.jpg| מקור: מולכו, אילן, "טיפוגרפיה עברית", בצלאל, אקדמיה לאמנות ועיצוב, ירושלים, 1980.
</gallery>

==הערות שוליים==

קטגוריה:גופנים עבריים
גאבור הולמאי

גאבור הולמאי (בהונגרית: Gábor Halmai; נולד ב-7 בינואר 1972), הוא כדורגלן עבר הונגרי ששיחק בעמדת הקשר האחורי.

== קריירה ==
הולמאי החל את הקריירה בקבוצת וידאוטון, מעיר הולדתו סקשפהרוואר, ובשנת 1991 עבר לבודפשט הונבד. לאחר שנתיים בהונבד, בהם זכה עם הקבוצה באליפות ונחשב לאחד הקשרים הטובים בליגת העל ההונגרית, עבר לבירסחוט הבלגית. בשנת 1996 חזר להונגריה ושיחק ארבע שנים במ.ט.ק. בודפשט, עמה זכה בשתי אליפויות ובשלושה גביעים.

לאחר זכייתה של הפועל תל אביב באליפות בשנת 2000, הוחתם הולמאי בקבוצה על ידי המאמן דרור קשטן, לקראת השתתפותה במוקדמות ליגת האלופות. כבר במחזור הפתיחה של הליגה כבש הולמאי את שער הבכורה שלו במדי הפועל תל אביב, בניצחון 0-4 על מועדון ספורט אשדוד. בעונת היה שותף להישג השיא של המועדון בגביע אופ"א, כשהקבוצה נעצרה רק ברבע הגמר. באותה עונה הנהיג את קישור הקבוצה לצידם של יוסי אבוקסיס ודניס אונישנקו, וזכה עם הקבוצה בגביע הטוטו. הולמאי שיחק שלוש שנים בהפועל תל אביב, ובמדיה ערך 89 הופעות בליגה, בהן כבש 10 שערים.

לאחר התקופה בהפועל תל אביב חזר לשחק במ.ט.ק. בודפשט, עד שפרש בשנת 2005.

הולמאי ערך את הופעת הבכורה בנבחרת הונגריה בשנת 1993, וצבר 57 הופעות במדים הלאומיים, בהן כבש 4 שערים.

==תארים==
;בודפשט הונבד
* אליפות הונגריה: 1992/1993

;מ.ט.ק. בודפשט
* אליפות הונגריה: 1996/1997, 1998/1999
* הגביע ההונגרי: 1996/1997, 1997/1998, 1999/2000

;הפועל תל אביב
* גביע הטוטו: 2001/2002

== קישורים חיצוניים ==

* 
* ארז שופס, [http://www.nrg.co.il/online/3/ART1/649/174.html הונגריה האדומה], באתר nrg מעריב, 21 באוקטובר 2007

קטגוריה:כדורגלנים הונגרים
קטגוריה:קשרי כדורגל הונגרים
קטגוריה:סקשפהרוואר: כדורגלנים
קטגוריה:כדורגלני פהרוואר
קטגוריה:כדורגלני בודפשט הונבד
קטגוריה:כדורגלני בירסחוט
קטגוריה:כדורגלני מ.ט.ק. בודפשט
קטגוריה:כדורגלני הפועל תל אביב
קטגוריה:כדורגלני נבחרת הונגריה
קטגוריה:כדורגלנים זרים בישראל
קטגוריה:ספורטאים הונגרים בבלגיה
קטגוריה:ספורטאים הונגרים בישראל
קטגוריה:הונגרים שנולדו ב-1972
ואנג ג'ג'ה

ואנג ג'ג'ה (בסינית פשוטה: 王治郅, בפין-יין: Wáng Zhìzhì; נולד ב-8 ביולי 1977 בבייג'ינג) הוא כדורסלן עבר ומאמן סיני המאמן כיום את קבוצת באיי רוקטס. וואנג המתנשא לגובה של 2.13 מטר שיחק בעמדת הסנטר, בעיקר בליגות בסין. אך בעברו שיחק אף ב-NBA.

== קריירה ==
ואנג הצטרף למועדוני צבא השחרור העממי של סין בשנת 1994. כאשר ליגת ה-CBA הסינית הוקמה בשנת 1995, הוא החל את הקריירה המקצוענית שלו בקבוצת באיי רוקטס מליגה זו, והיה אחד מהשחקנים הצעירים ביותר בליגה. אף על פי גילו הצעיר, הוא נכלל בחמישייה של באיי רוקטס כבר לאחר זמן קצר. הוא זכה עם קבוצתו באליפות הליגה בכל עונותיו במדיה עד עונת . עזיבתו לאחר מכן השפיעה על באיי רוקטס, שאיבדה את האליפות לשאנגחאי שארקס במדיה שיחק יאו מינג.

ואנג נבחר במקום ה-36 בדראפט ה-NBA 1999 על ידי קבוצת דאלאס מאבריקס, לאחר שנרשם לדראפט להפתעתם של פרשני ספורט רבים. עם זאת, השלטונות ומשרדי הפנים בסין הקשו על מעברו, והוא היה צריך להשיג אישורים מיוחדים למעבר ל-NBA. לאחר שנתיים הסתיים תהליך העברתו, והוא עבר לשחק בדאלאס בעונת ובכך הפך לשחקן הסיני הראשון ב-NBA.

בעונתו הראשונה ב-NBA במדי דאלאס מאבריקס, וואנג התקשה להשתלב בשיטת המשחק בארצות הברית, אף על פי שהיה שחקן מוביל ב-CBA. הוא נכלל בסגל הקבוצה למשחקי הפלייאוף של שנת 2002. בעונה שלאחר מכן עבר וואנג ללוס אנג'לס קליפרס, ולאחר מכן עבר למיאמי היט. הוא לא זכה ב-NBA לדקות משחק רבות, ובחמש עונותיו בליגה קבע ממוצעים של 4.4 נקודות ב-9.9 דקות בממוצע למשחק.

בשנת 2006 ואנג חזר לשחק בליגת ה-CBA בקבוצת באיי רוקטס. במרץ 2007 הוא זכה עם קבוצתו באליפות הליגה לעונת , לאחר ניצחון על גואנגדונג סאות'רן טייגרס בסדרת הגמר, בה נבחר גם ל-MVP. עונות ו- היו מוצלחות פחות, לאחר שבאיי רוקטס לא הצליחה להעפיל לגמר.

לאורך הקריירה שלו שיחק ואנג בכל הנבחרות השונות של סין, והוא נכלל בנבחרת המצטיינים של אליפות העולם לנוער ב-1995. הוא השתתף עם הנבחרת הבוגרת של סין בשלוש אולימפיאדות: אטלנטה 1996, סידני 2000 ובייג'ינג 2008. הוא היה שחקן מוביל בנבחרת בכל אחד מהטורנירים, ובאולימפיאדת בייג'ינג אף היה שותף להעפלתה השלישית בהיסטוריה לרבע גמר הטורניר האולימפי.

==קישורים חיצוניים==

* [http://www.basketball-reference.com/players/z/zhizhwa01.html סטטיסטיקות] באתר Basketball-reference

==הערות שוליים==

קטגוריה:כדורסלנים סינים
קטגוריה:כדורסלני דאלאס מאבריקס
קטגוריה:כדורסלני לוס אנג'לס קליפרס
קטגוריה:כדורסלני מיאמי היט
קטגוריה:בחירות דראפט של דאלאס מאבריקס
קטגוריה:ספורטאים אולימפיים סינים
קטגוריה:כדורסלנים באולימפיאדת אטלנטה (1996)
קטגוריה:כדורסלנים באולימפיאדת סידני (2000)
קטגוריה:כדורסלנים באולימפיאדת בייג'ינג (2008)
קטגוריה:כדורסלנים באולימפיאדת לונדון (2012)
קטגוריה:סינים שנולדו ב-1979
קבוצה טרנזיטיבית

בתורת הקבוצות, קבוצה <math>A</math> היא טרנזיטיבית (אנגלית: transitive) אם היא מכילה עם כל איבר את כל האיברים שלו. כלומר הקבוצה <math>A</math> היא טרנזיטיבית:
::::::::::::::::::אם לכל <math>\ x \in A</math> ולכל <math>\ y \in x</math> <br>
::::::::::::::::::מתקיים <math>\ y \in A</math>.

סגור טרנזיטיבי של קבוצה <math>A</math> הוא הקבוצה הטרנזיטיבית <math>B</math> הקטנה ביותר (לפי סדר הכלה) המכילה את <math>A</math>. בהינתן קבוצה <math>X</math>, הסגור הטרנזיטיבי של <math>X</math> הוא האיחוד של כל האיברים ב-<math>X</math>, וחוזר חלילה: <math>\, \cup \{ X, \cup X, \cup \cup X, \cup \cup \cup X, \cup \cup \cup \cup X, ... \} </math>. מכאן נובע שכל קבוצה מוכלת בקבוצה טרנזיטיבית.

קבוצה <math>X</math> היא טרנזיטיבית אם ורק אם <math>\bigcup X \subseteq X</math>.

קבוצה <math>X</math> אשר כל איבריה הם קבוצות בפני עצמם היא טרנזיטיבית אם ורק אם <math>\, X \subset \mathcal{P}(X)</math>.

==ראו גם==
*קבוצת החזקה
*איחוד (מתמטיקה)

קטגוריה:תורת הקבוצות
קטגוריה:קבוצות סדורות
בנו אקמן

בנו אקמן (Beno Eckmann; 31 במרץ 1917 – 25 בנובמבר 2008) היה מתמטיקאי שווייצרי, שנודע בעיקר בזכות התרומות שלו לטופולוגיה אלגברית ולאלגברה הומולוגית.

אקמן סיים אם לימודי הדוקטורט ב-ETH בציריך בשנת 1942, תחת הנחייתו של היינץ הופף. הוא כיהן מספר שנים כפרופסור חבר באוניברסיטה של לוזאן, וחזר ל-ETH, שם נשאר עד פרישתו בשנת 1984. ב-1964 ייסד את המכון למתמטיקה בשווייץ, שאותו ניהל ב-20 השנים הבאות. אקמן הנחה 60 תלמידי דוקטורט.

== מקורות ==
* [https://web.archive.org/web/20081201054454/http://www-gap.dcs.st-and.ac.uk/~history/Biographies/Eckmann.html ביוגרפיה באתר של אוניברסיטת St. Andrews]

==קישורים חיצוניים==

* 

קטגוריה:מתמטיקאים שווייצרים
קטגוריה:טופולוגים
קטגוריה:זוכי מדליית אלברט איינשטיין
קטגוריה:ילידי 1917

קטגוריה:שווייצרים שנפטרו ב-2008
ולטר מישל

ולטר מישל (בגרמנית: Walter Michel; 26 בנובמבר 1888 – 30 בספטמבר 1969) היה שחמטאי שווייצרי.

מישל הגיע למקום הרביעי בתחרות ברן בשנת 1925 (ניצח: אלכסנדר אלכין), ניצח באליפות שווייץ בשנת 1926 [http://xoomer.alice.it/cserica/scacchi/storiascacchi/tornei/pagine/svizzera.htm], הגיע למקום ה-17 בתחרות זמרינג בשנת 1926 (ניצח: רודולף שפילמן), והגיע רביעי בתחרות לה פונט (ניצח: פאול יונר). 

מישל ייצג את נבחרת שווייץ בארבע אולימפיאדות:

# באולימפיאדת השחמט 1927 שיחק מישל בלוח המילואים הראשון של הנבחרת, והשיג 2.5 נקודות מ-4 משחקים. [http://www.olimpbase.org/1927/1927sui.html]
# באולימפיאדת השחמט 1928, האולימפיאדה השנייה שהתקיימה בהאג, בלוח המילואים הראשון השיג תוצאה של 7 נקודות מ-11 משחקים. [http://www.olimpbase.org/1928/1928sui.html]
# באולימפיאדת השחמט 1931 שיחק מישל בלוח המילואים הראשון של הנבחרת, והשיג 8.5 נקודות מ-15 משחקים. [http://www.olimpbase.org/1931/1931sui.html]
# באולימפיאדת השחמט 1935, האולימפיאדה השישית שהתקיימה בוורשה, בלוח השלישי השיג תוצאה של 4 נקודות מ-15 משחקים [http://www.olimpbase.org/1935/1935sui.html]

== קישורים חיצוניים ==

* [http://chessmetrics.com/cm/CM2/PlayerProfile.asp?Params=199510SSSSS3S085906000000141000000000019110100 מידע כללי]

קטגוריה:שחמטאים שווייצרים
קטגוריה:ילידי 1888

קטגוריה:שווייצרים שנפטרו ב-1969
שוקי נגר

שוקי נגר (נולד ב-7 באוקטובר 1977) הוא כדורגלן עבר ישראלי ששיחק בעמדת המגן השמאלי.

== קריירה ==
נגר גדל ביהוד והחל לשחק כדורגל במחלקת הנוער של בני יהודה תל אביב, ואף השתייך לסגל נבחרת הנוער באמצע שנות ה-90. לאחר שלוש עונות בבני יהודה חתם נגר בשורות מכבי חיפה, ששילמה תמורת העברתו לשורותיה 450 אלף דולר. הוא שותף למסע ההצלחות שלה באירופה, שהסתיים ברבע גמר גביע אירופה למחזיקות גביע בעונת 1998/1999. לאחר שנתיים בחיפה חזר נגר לבני יהודה, ולא סייע לקבוצה שירדה לליגה הלאומית בסיום עונת 2000/2001.

לאחר הירידה עם בני יהודה עבר נגר להפועל באר שבע, שם שיחק שנתיים. אחר כך שיחק עונה במועדון ספורט אשדוד וחזר לתקופה קצרה בהפועל באר שבע, לאחריה הגיע למכבי תל אביב, עמה זכה בגביע המדינה. בדצמבר 2005 עבר לבני סכנין.

בתחילת עונת עבר נגר להכח עמידר רמת גן, ששיחקה אז בליגת העל, אך ירדה לליגה הלאומית בתום העונה. בקיץ 2007 עבר נגר לקבוצת הפועל פתח תקווה, כאשר בעונתו הראשונה הקבוצה עלתה לליגת העל. לאחר חצי עונה עם הקבוצה בליגת העל, עבר נגר בחלון ההעברות של ינואר 2009 לקבוצת מכבי הרצליה.

ב-26 ביולי 2009 חתם בהפועל אשקלון שם שיחק עונה אחת. בקיץ 2010 חתם נגר במכבי אחי נצרת שם שיחק עד קיץ 2012.

לקראת עונת חתם נגר בקבוצת מכבי יבנה, במדיה שיחק שלוש עונות בליגה הלאומית. בקיץ 2015 חתם בקבוצת בית"ר יבנה מליגה ב', במדיה ערך ארבע הופעות עד נובמבר 2015.

בינואר 2018, לאחר יותר משנתיים שלא שיחק, הצטרף נגר לקבוצת בני יהוד מליגה ג'.

==קישורים חיצוניים==

== הערות שוליים ==

קטגוריה:מגני כדורגל ישראלים
קטגוריה:כדורגלני בני יהודה תל אביב
קטגוריה:כדורגלני מכבי חיפה
קטגוריה:כדורגלני הפועל באר שבע
קטגוריה:כדורגלני מועדון ספורט אשדוד
קטגוריה:כדורגלני מכבי תל אביב
קטגוריה:כדורגלני בני סכנין
קטגוריה:כדורגלני הכח עמידר רמת גן
קטגוריה:כדורגלני הפועל פתח תקווה
קטגוריה:כדורגלני מכבי הרצליה
קטגוריה:כדורגלני הפועל אשקלון
קטגוריה:כדורגלני מכבי אחי נצרת
קטגוריה:כדורגלני מכבי יבנה
קטגוריה:ישראלים שנולדו ב-1977
אייר ואן

אייר וואן (Air One) הייתה חברת תעופה איטלקית. החברה הייתה חברת בת של חברת התעופה האיטלקית אליטליה והיא הפעילה טיסות מוזלות ליעדים מקומיים בגרמניה ואיטליה וליעדים בינלאומיים באירופה וצפון אפריקה. החברה התמזגה עם אליטליה ב-13 בינואר 2009 ונסגרה ב-30 באוקטובר 2014.

==תולדות החברה==
החברה החלה את פעילותה בשנת 1983 כחברה קטנה בשם "אליאדריאטיקה" ששימשה ללימודי טיסה ו"טיסות מונית", ולאחר מכן גם טיסות פנימיות באיטליה. עם קבלת מטוסה הסילוני הראשון מדגם בואינג 737-200 החלה החברה לבצע גם טיסות סדירות וטיסות שכר. בנובמבר 1995 שינתה החברה את שמה ל"אייר ואן" והחלה לבצע טיסות סדירות בין רומא ומילאנו. בשנת 1996, השנה הראשונה שבה התבצעה פעילות מסחרית מלאה, טסו בחברה כ-713 אלף בני אדם. בשנת 2000 החלה החברה בשיתוף פעולה עם חברת לופטהאנזה ומאז כמעט כל טיסותיה נשאו גם את קוד לופטהאנזה (LH). בשנת 2006 ייסדה החברה את "אייר ואן סיטיליינר" - חברה בת לטיסות פנימיות. בשנת 2007 הפכה לחברת התעופה השנייה בגודלה באיטליה. בתחילת שנת 2009 התאחדה החברה עם חברת התעופה הלאומית של איטליה - אליטליה, במסגרת ההקמה מחדש של אליטליה לאחר פשיטת הרגל שלה. במרץ 2010 החלה אליטליה להשתמש במותג אייר וואן כחברת בת לטיסות מוזלות שבסיסה בנמל התעופה מילאנו מלפנסה. החברה הציעה טיסות לאומיות ובינלאומיות בתעריף מוזל וכתחרות לפעילות חברות תעופה מוזלות אחרות הפעולות במילאנו, בהן איזיג'ט וריאנאייר.

לאחר שבאוגוסט 2014 רכשה חברת איתיחאד איירווייז מאיחוד האמירויות כ-49% ממניות חברת אליטליה, כחלק מהתוכנית התפעולית החדשה הוחלט על סגירת חברת אייר וואן והפסקת כל טיסות החברה. יום הפעילות האחרון נקבע ל-30 באוקטובר 2014 ובתאריך זה הופסקה כל פעילות החברה ובוטל המותג.

==צי המטוסים==
(הנתונים נכונים ליוני 2012)

{| class="wikitable" border="1" cellpadding="3" style="border-collapse:collapse"
|- bgcolor=lightblue
| דגם || מספר מטוסים || תכולת מושבים (קונפיגורציה) || הערות
|-
|איירבוס A320||10||180|||עוד 2 בהזמנה
|}

בשרות חברת אליטליה פועלים מטוסים נוספים מדגמי איירבוס A320 ו-A330 הנושאים עדיין את צביעת חברת אייר ואן אך בפועל מופעלים על ידי חברת אליטליה. מטוסים אלו יצבעו מחדש בהדרגה עד שתווצר הפרדה מוחלטת בין מטוסי אייר ואן כמטוסי החברה לטיסות מוזלות ומטוסי אליטליה כחברה בשירות מלא.

== קישורים חיצוניים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות לטיסות חסך
קטגוריה:חברות תעופה איטלקיות שנסגרו
גרמנים-בלטים

צבעי הגרמנים הבלטים
גרמנים-בלטים (בגרמנית:Deutsch-Balten ,Deutschbalten) הם גרמנים אתניים אשר התיישבו באסטוניה ובלטביה וצאצאיהם; דיברו גרמנית והיו קשורים לתרבות הגרמנית. גרמנים-בלטים שלטו בתרבות, בדת ובחינוך של אסטוניה ולטביה עד שלהי המאה ה-19. אחרי כיבושן של אסטוניה ולטביה על ידי האימפריה הרוסית בתחילת המאה ה-18 תרמו גרמנים-בלטים רבות לקידום המדע והתרבות של רוסיה. בני העדה התגייסו לצבא רוסיה ואחדים מהם הגיעו לדרג הפיקודי הבכיר.

הגרמנים הבלטים נאלצו לעזוב את אסטוניה ואת לטביה ולהגר לגרמניה לפני כניסת הצבא האדום למדינות הבלטיות בשנת 1939, וזאת על-פי הפרוטוקולים החסויים של הסכם ריבנטרופ–מולוטוב, אשר נחתם בין גרמניה הנאצית לבין ברית המועצות ערב מלחמת העולם השנייה. במסגרת זו עזבו לגרמניה כ-80,000 גרמנים-בלטים. יתרת האוכלוסייה האתנית הגרמנית גורשה לאחר תום מלחמת העולם השנייה.

==גרמנים בלטים מפורסמים==
* אלכסיי השני - פטריארך הכנסייה הרוסית הפרבוסלבית בשנים 1990-2008. 
* וילהלם אוסטוולד - כימאי גרמני, חתן פרס נובל לכימיה 
* קרל ארנסט פון באייר - ביולוג גרמני-רוסי, נמנה עם חלוצי אמבריולוגיה ואנטומיה השוואתית
* מיכאיל ברקלאי דה טולי - מצביא רוסי, גיבור מלחמת רוסיה–צרפת (1812), נסיך 
* פביאן גוטליב פון בלינגסהאוזן - אדמירל בחיל הים של האימפריה הרוסית, גאוגרף, חוקר אנטארקטיקה
* אלפרד רוזנברג - אידאולוג נאצי ופושע מלחמה, מן האחראים לשואה. היה שר הרייך לשטחים הכבושים במזרח.
* גאורג וילהלם ריכמן - פיזיקאי רוסי, מחלוצי חקר החשמל
* פרידריך צנדר - מדען סובייטי, נמנה עם מפתחי הרקטה הסובייטית הראשונה
* ליונל קיזריצקי - אמן שחמט
* אדם יוהאן פון קרוזנשטרן (1770–1846) – אדמירל בחיל הים של האימפריה הרוסית ומגלה ארצות רוסי (נודע גם בשמו הרוסי איוון פיודורוביץ' קרוזנשטרן).
* פרדיננד וראנגל - מגלה ארצות 
* פאול פון רננקמפף - גנרל בצבא האימפריה הרוסית
* פיוטר וראנגל - גנרל בצבא רוסיה
* גאורג אוגוסט שווינפורט (1836–1925) – מגלה ארצות, חוקר אפריקה ובוטנאי
* ארנסט בירון - מדינאי של המאה ה-18, בין האנשים החזקים ברוסיה בתקופת אנה, קיסרית רוסיה
* אוטו שמידט -גאוגרף, מתמטיקאי ואסטרונום סובייטי
* ארהרד שמידט - מתמטיקאי

==קישורים חיצוניים==

*
קטגוריה:אסטוניה: דמוגרפיה
קטגוריה:ברית המועצות: דמוגרפיה
קטגוריה:גרמניה: דמוגרפיה
קטגוריה:גרמנים
קטגוריה:הים הבלטי
קטגוריה:לטביה: דמוגרפיה
קטגוריה:רוסיה: דמוגרפיה
קטגוריה:תפוצה גרמנית
מחניים (שכונה בירושלים)

השכונה בתקופת המנדט, [[1938]]
מחניים היא שכונה חרדית קטנה בצפון ירושלים, סמוך לשכונת סנהדריה<ref></ref>. 

גבולותיה: רחוב שמואל הנביא ממזרח ודרך בר-אילן מדרום. במערב היא גובלת בשכונת תל ארזה ובצפון בשכונות עזרת תורה וקריית צאנז. הרחובות המרכזיים בשכונה הם רחובות אהלי יוסף ובק (על שם ניסן בק). 

==היסטוריה==
הבית הראשון באזור שלימים היה לשכונת מחניים נבנה על ידי הרב יצחק הזמי, מדייני העידה התימנית בירושלים, בשנת 1912 לערך.

השכונה הוקמה על ידי התארגנות פרטית בתשרי תרפ"ד (1923) בראשות אברהם צארום והרב חיים יצחק הלוי, אחיו של הרב הראשי ליהודי תימן, יחיא יצחק הלוי, עבור האוכלוסייה התימנית. עד אוקטובר 1927 נבנו בשכונה 18 בתים. בל' בתשרי הונה אבן פינה לבית הכנסת בשכונה.

המצב הביטחוני בשכונה היה רעוע ותושבי השכונה שסבלו מהתקפות חוזרות של שודדים ביקשו סיוע בשמירה.

בשנות ה-30 היו דמי השכירות בשכונה מהנמוכים בירושלים. במהלך מלחמת העצמאות השכונה כמעט וננטשה עקב היותה שכונת ספר. כשחזרו התושבים לקחת מחפציהם גילו ששודדים בזזו את רכושם. בגג של הבית ברחוב מחניים 6 הייתה עמדת הגנה. 

עד שנות ה-50 היה אופי השכונה חילוני-מסורתי והיה בה רוב תימני. היו בה בית חרושת לקרח ובית חרושת למשי. בגבולה מצפון הייתה תחנת ניסיונות חקלאית וממערב, מגרש כדורגל של הפועל. רבים מבני השכונה היו לוחמים במחתרות. 

במהלך השנים עבר על השכונה תהליך התחרדות וכיום היא חלק מגוש השכונות החרדיות שבצפון ירושלים.

בשנת 2005 נחשפה ברחוב ניסן בק בשכונה, על ידי רשות העתיקות, מחצבה מתקופת בית שני, שמשערים כי שימשה לחציבת אבנים לכותל המערבי ולחומה השלישית של ירושלים. האבנים שנמצאו במחצבה דומות בגודלן לאבנים הקטנות שניתן לראותן בכותל המערבי, או לאלה של החומה השלישית ולפיכך, משערים שאבני המחצבה הזו שימשו גם לבניית מבנים אלה. המחצבה ננטשה בתקופת המרד הגדול.

<gallery widths="150px" heights="150px" perrow="4">
PC030838-1.JPG|בית הכנסת התימני, בצומת ניסן בק ואוהלי יוסף
A scene in a Jewish Yemenite quarter LOC matpc.19077.jpg|רחוב זכריה הרופא (שכונת התימנים, פאתי מאה שערים) בשנות השלושים של המאה ה-20

</gallery>

==לקריאה נוספת==
* יצחק שפירא, ירושלים מחוץ לחומה, ירושלים תש"ח, עמודים 74 - 79

==קישורים חיצוניים==

==הערות שוליים==

קטגוריה:שכונות חרדיות בירושלים
קטגוריה:ירושלים: שכונות
אישה בחולות

אישה בחולות (ביפנית: 砂の女) הוא סרט קולנוע המבוסס על נובלה מאת קובו אבה. הנובלה, בעלת הנופך האקזיסטנציאליסטי, יצאה לאור בשנת 1962. הסרט, שנכתב על ידי אבה ובוים על ידי הירושי טשיגהרה יצא ב-1964 וזכה בפרס חבר השופטים בפסטיבל קאן באותה שנה. בנוסף, הסרט היה מועמד לפרס אוסקר לסרט הזר הטוב ביותר באותה שנה. 

==תקציר עלילה==

חוקר חרקים חובב יוצא לסיור באזור חוף חולי כדי לאסוף חרקים ולמצוא מין חדש שייקרא על שמו. כשהוא מחמיץ את האוטובוס האחרון בחזרה לעיר, כפריים מקומיים מציעים לו מקום לינה. הם עוזרים לו להשתלשל בסולם חבלים אל בית שנמצא בתחתית בור חולי, ובו גרה אלמנה צעירה. בבוקר למחרת הוא מגלה כי הולך שולל - אין לו דרך לצאת מן הבור והוא נידון לחיי דלות ועבודה קשה בגריפת חול. ניסיונות בריחה שלו מעלים חרס ואט אט מתפתח קשר בינו לבין האישה עד שלבסוף הוא משלים עם מצבו.

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:ספרות יפנית
קטגוריה:סרטים יפניים
קטגוריה:סרטי 1964
מוקש אמבאני

מוקש אמבאני (Mukesh Ambani; נולד ב-19 באפריל 1957 בתימן) הוא מיליארדר הודי.

אמבאני מחזיק ב 48% ממניות Reliance Industries ההודית, חברת החזקות, בה הוא גם מכהן כמנהל הכללי. הוא גם הבעלים של קבוצת הקריקט מומבאי אינדיאנס.

ביולי 2024 הוערך הונו האישי בכ-125 מיליארד דולר.<ref></ref>

== ביוגרפיה ==
מוקש נולד בתימן לאב שעסק בייצוא תבלינים מהודו לתימן והיה מקאסטת סוחרים. מצבה הכלכלי של המשפחה לא היה קל. במהלך השנים השתפר מצבה של המשפחה אולם זכרונות הזמנים הקשים והכרת חיי המעמד הבינוני-נמוך מכלי ראשון מלווים את אמבאני עד היום.

לאחר סיום לימודי התיכון, התקבל אמבאני למכון לטכנולוגיה כימית של אוניברסיטת מומבאי (UDCT), וסיים לימודי הנדסה כימית. משם עבר לתוכנית במנהל עסקים באוניברסיטת סטנפורד שבארצות הברית, אולם סיים רק שנת לימודים אחת מתוך שתיים. בשנת 1981 קרא לו אביו לחזור לעסק המשפחתי, לעסוק בנושא ייצור חוטים, ומשם פיתח את החברה לעסקי פטרוכימיקלים, אנרגיה, תקשורת ורשת חנויות.

אחיו הצעיר של מוקש הוא אוניל אמבאני, גם הוא ברשימת 500 העשירים של מגזין פורבס. אחרי שנפטר אביהם ב-2002, התגלע סכסוך ירושה בין האחים שזכה לסקירה ולהתעניינות, ונפתר בהתערבות האם, שדאגה לפיצול עסקי הבנים.

אמבאני נשוי לניטה אמבאני, ולהם שני בנים ובת<ref></ref>. הם גרים במומבאי בגורד שחקים פרטי בשם אניטיליה בן 27 קומות בשטח מגורים כולל של 37,161 מ"ר ו-168 מקומות חניה, ששוויו מיליארד דולר.

בסוף יוני 2024 הוערך הונו האישי במעל 123 מיליארד דולר, מקום 11 בעולם. מבחינת דרוג היה בשיאו מקום 5 בעולם. 

===חזון חברתי-כלכלי===
פרט לחזונו הכלכלי, בו הוא שואף לפיתוח כלכלי של הודו ושל החברות שבשליטתו, יש לאמבאני שאיפות לקדם את החקלאות ההודית ואת מצבם של 700 מיליון החקלאים ההודים.

כשילוב בין שאיפתו הכלכלית והחברתית, הקים אמבאני רשת של חנויות הקונות את מוצריהן ישירות מהחקלאים במחירים מעט גבוהים מאשר משלמים להם המתווכים וכך פער התיווך מתחלק בין החקלאי לאמבאני והלקוחות. יתרון נוסף של פעולתו זו של אמבאני היא הוספת איסוף מהחקלאים שעד כה היו מחוץ לשרשרת האספקה החקלאית לשווקים והחנויות.

אמבאני מנסה לנצל את יתרונה התרבותי-היחסי של הודו, של חיים ועבודה בקהילות, וליצור מרכזי ייצור של מוצרים עתירי עבודה בכפרים עצמם. הוא מנסה להתחרות בסינים היוצרים מפעלי ענק לצורך ייצור מוצרים אלו ונזקקים להשקעה גדולה בהקמתם, על ידי השקעה קטנה יותר שתחפה על הרווחים הקטנים יותר. חלק מהייצור יוכל לשיטתו להיעשות בבתי האיכרים עצמם, ובכך הוא מיישם את גישתו של גנדי שהטיף לכך שכל ההודים ילבישו "קהדי" (בגדים מתוצרת ביתית) ולשם כך קרא גנדי לכל ההודים להקדיש זמן מדי יום לשם טוויית חוטים ואריגה של קהדי. את המוצרים האלו ירכוש אמבאני ישירות מהכפריים וימכור אותם בחנויות שלו או לייצוא.

==קישורים חיצוניים==

* 
* מרק מגנייר, [http://www.nrg.co.il/online/16/ART2/173/718.html?hp=16&loc=6&tmp=6519 הבית היקר בעולם: כאן גר האיש העשיר בהודו], לוס אנג'לס טיימס, 2 בנובמבר 2010
* 
* 

== הערות שוליים ==

קטגוריה:מיליארדרים הודים
קטגוריה:בוגרי אוניברסיטת מומבאי
קטגוריה:הודים שהופיעו ברשימת טיים 100
קטגוריה:בוגרי בית הספר לעסקים של אוניברסיטת סטנפורד
קטגוריה:הודים שנולדו ב-1957
Domain Hack

Domain Hack הוא יצירת שם תחום לא סטנדרטי המהווה מעין משחק מילים על בסיס החלקים השונים של שם התחום, בדרך כלל בשילוב סיומת האינטרנט ולעיתים אף עם סיומת האינטרנט המשנית. במקרים רבים נעשה שימוש בסיומת אינטרנט של מדינה מסוימת על מנת ליצור כתובת אינטרנט בעלת משמעות, גם אם אתר האינטרנט אינו משתייך למדינה אליה מקושרת סיומת האינטרנט. השימוש במינוח האנגלי במילה "hack" אינו קשור להאקינג, אלא למובן של התחכמות, תכסיס המבוצע על סיומות האינטרנט ברמות השונות כדי לייצר שם תחום חדש, מושך ומעניין.

לדוגמה, האתר <tt>any.do</tt> משתמש בסיומת האינטרנט do. (השייכת ל) כדי לאיית את המילה "Any Do" (שם החברה), האתר <tt>blo.gs</tt> משתמש בסיומת האינטרנט gs. (השייכת לאיי ג'ורג'יה הדרומית ואיי סנדוויץ' הדרומיים) כדי לאיית את המילה "blogs" באנגלית (בעברית: בלוגים), <tt>chronolo.gy</tt> משתמש בסיומת gy. השייכת לגיאנה כדי לאיית "chronology" (בעברית: כרונולוגיה) והאתר <tt>tel.ly</tt> משתמש בסיומת ly. השייכת ללוב כדי לאיית "telly", קיצור נפוץ בסלנג בריטי למילה טלוויזיה, האתר about.me משתמש בדומיין כדי לציין בקיצור את שם ונושא האתר: אנשים שכותבים על עצמם. דוגמה נוספת ניתן למצוא באתר המחשוב הווירטואלי <tt>g.ho.st</tt> שעושה שימוש בסיומת של סאו טומה ופרינסיפה כדי ליצור את הקיצור GHOST בעבור Global Hosted Operating SysTem - מערכת ההפעלה שהאתר מציע. דוגמה נוספת היא האתר <tt>del.icio.us</tt>, שמשתמש בסיומת {{כ}}us. (השייכת לארצות הברית) כדי לאיית את המילה "delicious".

סיומת האינטרנט של המדינות הפדרליות של מיקרונזיה, .fm, משמשת פעמים רבות אתרי אינטרנט של תחנות רדיו, בשל ההקשר לאפנון התדר FM המשמש לשידורי רדיו.

== יתרונות ה-Domain Hack ==
Domain Hack יכול לייצר שמות תחום קצרים מהסטנדרטי, למשל <tt>blo.gs</tt> שאורכו 5 אותיות במקום <tt>blogs.com</tt> שאורכו 8 אותיות, ובשם התחום <tt>i.am</tt> יש 3 אותיות בלבד. 

כדי למצות את היתרונות הללו, אתרים המשתמשים ב-Domain Hack נוטים להשמיט את הקידומת הנפוצה <tt>www</tt>. יתרונות אלו גם מביאים לשימושים נוספים ב-Domain Hack - הפניה לאתרים אחרים, וכשם תחום המשמש לחלוקת תתי תחום לאחרים.

== ראו גם ==
* שם תחום
* Domain Name System
* סיומת אינטרנט

==הערות שוליים==

קטגוריה:כתובות רשת
סיומת אינטרנט משנית

סיומת אינטרנט משנית (באנגלית: second-level domain; בראשי תיבות: SLD) היא הסיומת שמיד לאחר סיומת האינטרנט הראשונה בהיררכיית ה-Domain Name System<ref name=":0">כללי רישום - כללים להקצאת שמות מתחם תחת רמת המתחם העליונה של ישראל (IL.), פרק ב סעיף 4 - "שמות מתחם ברמה השנייה, הקצאת שמות מתחם ברמה השלישית"

https://www.isoc.org.il/wp-content/uploads/2015/11/ISOC-IL_Registration_Rules_v1.9_HEBREW.pdf</ref><ref></ref>. בשם התחום <tt>wikipedia.org</tt>, סיומת האינטרנט המשנית היא <tt>wikipedia</tt>, ו-<tt>org</tt> הוא סיומת האינטרנט.

סיומת אינטרנט משנית מתייחסת בדרך כלל לארגון שעל שמו רשום שם התחום, אך בחלק מסיומות האינטרנט, סיומת האינטרנט המשנית מעידה על סוג הארגון שעליו שם התחום רשום<ref></ref>. למשל באתר <tt>ynet.co.il</tt>, הסיומת היא סיומת האינטרנט המשנית והיא מעידה על אופיו העסקי של האתר<ref name=":0" />, בדומה לסיומת האינטרנט באתרים אמריקאים. הסיומת מציינת ארגון, לרוב ללא כוונת רווח<ref name=":0" />. הסיומת באה לציין מוסדות אקדמיים (במקום )<ref name=":0" />, והסיומות ו- למשל נותרו כשהיו<ref name=":0" />, כמו בשם התחום <tt>pmo.gov.il</tt>, אתר משרד ראש הממשלה.

==ראו גם==
* סיומת אינטרנט
* Domain Name System
* שם תחום

==הערות שוליים==

קטגוריה:כתובות רשת
אריאן צוקר

צוקר, 2008
אריאן בתני צוקר (באנגלית: Arianne Bethene Zucker; נולדה ב-3 ביוני 1974) היא שחקנית טלוויזיה ודוגמנית אמריקאית-יהודייה.

==ביוגרפיה==
צוקר נולדה בעמק סן פרננדו שבלוס אנג'לס, שבארצות הברית לאב נוצרי ולאם יהודייה. הוריה הם ברברה (בדנר) ובארי צוקר, ולה אח אחד. בגיל 16 החלה לעסוק בדוגמנות, תחילה בלוס אנג'לס, שם הצטלמה למספר קטלוגים וקמפיינים, ובהמשך במקומות נוספים בעולם, בהם צרפת, אוסטרליה ויפן. היא הופיעה גם בפרסומות טלוויזיה, בהן למאזדה ולמקדונלד'ס.

בהמשך החלה צוקר לעסוק במשחק. היא להופיע בהצגות תיאטרון, בהן "פשעים של הלב", מחזה של בת' הנלי. את תפקידה הראשון על המסך קיבלה בסרט סטודנטים, וחודשיים לאחר מכן לוהקה לתפקיד "ניקול ווקר" באופרת הסבון "ימי חיינו". בשנת 2001 זכתה בפרס "הופעה יוצאת דופן בתפקיד הנבל" של המגזין "Opera Digest" על תפקידה זה, אותו היא מגלמת מאז 1998 ועד היום (2016), עם הפסקה של שנתיים (2006–2008). בנוסף הייתה מועמדת 3 פעמים לפרס אמי לבידור בשעות היום על תפקיד זה (2010, 2013 ו-2014).

צוקר הופיעה לאורך השנים גם בסדרות וסרטים נוספים, בהם סרט הפעולה "The Contractor" (2013), ותפקידי אורח בסדרות "CSI: מיאמי" (2006) ו"DeVanity" (2013).

בשנת 2020 גילמה את בטי בסרט המותחן "We Still Say Grace".

== חיים אישיים ==
ב-2002 נישאה לשחקן קייל לאודר, הצעיר ממנה בשש שנים; לאודר הוא עמיתה לסדרה "ימי חיינו" (גילם את דמותו של בריידי בלק). ב-2009 נולדה לזוג בת. בני הזוג נפרדו לתקופה קצרה ב-2007–2008, וחזרו. ב-2014 אישרו בני הזוג כי הם גרושים.

באוקטובר 2016, כחודש לפני הבחירות לנשיאות ארצות הברית, נחשף סרטון מ-2005 בו משוחח העיתונאי בילי בוש עם דונלד טראמפ לפני הקלטת תוכנית טלוויזיה. הסרטון כולל ביטויים גסים של טראמפ על ניסיונותיו להתחיל עם צוקר, בעת שהשניים הצטלמו לתוכנית "ימי חיינו".

==קישורים חיצוניים==

* 

==הערות שוליים==

קטגוריה:שחקניות קולנוע וטלוויזיה יהודיות אמריקאיות
קטגוריה:דוגמניות אמריקאיות
קטגוריה:אמריקאיות שנולדו ב-1974
קטגוריה:אמריקאים שנולדו ב-1974
פיילוט (ניסוי)

ניסוי פיילוט, ניסוי מקדים או ניסוי פרלימינרי, ולפי האקדמיה ללשון העברית מֶחְקַר חָלוּץ או חָלוּץ, הוא ניסוי מדעי פשוט וזול שנערך לפני ניסוי מדעי יקר או מסובך ומדמה את הניסוי היקר או המסובך. מסקנותיו של ניסוי הפיילוט מיושמות בהצעת המחקר של הניסוי שהוא מדמה, ובאופן זה מקטינות את הסיכוי לתקלות בניסוי היקר והמסובך. ניסוי פיילוט יכול לדמות גם תצפית מדעית יקרה ומסובכת כגון סקר רב משתתפים או מפקד.

לעיתים ניסוי מדעי מסובך או תצפית מדעית מסובכת דורשים סדרת ניסויי פיילוט שמדמים אותם מבחינות שונות. לדוגמה, פיילוט ראשון לסקר בן אלפי משתתפים עשוי להיות סקר בן עשרה משתתפים ומיועד למצוא שגיאות ניסוח גסות בשאלון. פרארי (2001) מציע שבפיילוט מסוג זה, המשתתפים ימלאו את השאלון בנוכחות החוקר כדי שיוכלו לשאול אותו מה פירוש השאלות שהם לא הבינו מקריאת השאלון. הפיילוט השני ייערך אחרי יישום מסקנות הפיילוט הראשון, והוא עשוי להיות סקר בן מאה משתתפים, שמטרתו לגלות אם לשאלות שבשאלון יש התפלגות תשובות שאינה סבירה. 
התפלגות תשובות לא סבירה עשויה להעיד על תקלות מסוגים שונים, כגון שאלה בעלת ניסוח מנחה, או שאלה בנושא שהמשתתפים אינם מוכנים לחלוק מידע עליו. דוגמה להתפלגות תשובות שאינה סבירה: השאלון נשלח למאה איש שנבחרו באקראי, שלושים מהם ענו על השאלון ושלחו אותו בחזרה. בכל השלושים שהתקבלו, התשובה לשאלה "מהו המגדר שלך" הייתה "גבר". במקרה כזה טבעי לחשוד שמשהו מפריע לנשים לענות על השאלון.

==ראו גם==
*אבטיפוס

קטגוריה:השיטה המדעית
קטגוריה:טכנולוגיה
קטגוריה:מדעי הטבע
קטגוריה:ניסוי
כשהעולם עמד מלכת (סרט, 2008)

כשהעולם עמד מלכת (באנגלית: The Day the Earth Stood Still) הוא סרט מדע בדיוני אמריקני המהווה חידוש לסרט "היום בו עמדה האדמה" משנת 1951. את הסרט ביים סקוט דריקסון וקיאנו ריבס משחק בסרט בתפקיד הראשי. הסרט יצא לאקרנים ברחבי העולם ב-12 בדצמבר 2008.

==תקציר העלילה==
חייזר בשם קלאטו (מגולם על ידי קיאנו ריבס) נשלח לכדור הארץ על מנת להעריך האם האנושות תהיה מסוגלת למנוע את הנזקים הסביבתיים שגרמה לכדור הארץ ההולך וגווע. אולם, עם נחיתתו בכדור הארץ זוכה קלאטו ליחס אלים ומתנשא מבני האדם, ולאחר שנאסר עליו לנאום מול חברי האו"ם על התוצאות ההרסניות של פגיעת בני האדם בכדור הארץ, הוא נמלט מסוכני הממשלה החוקרים אותו ויוצא להשלים את משימתו. בדרך מתבונן קלאטו בהתנהגות האלימה של בני האדם, שפוגעים אחד בשני ובוזזים חנויות כתוצאה מפינוי העיר. בעקבות כך, מגבש קלאטו דעה כי טבע האדם הרסני ואינו יכול להשתנות, ומחליט שעל מנת שכדור הארץ יוכל לשרוד אין ברירה אלא להשמיד את המין האנושי. גורל האנושות נמצא בידיה של ד"ר הלן בנסון (ג'ניפר קונלי) ובנה החורג ג'ייקוב (ג'יידן סמית') שחייבים לגרום לקלאטו לשנות את דעתו ולתת לאנושות הזדמנות שנייה.

== צוות השחקנים ==
* קיאנו ריבס בתפקיד קלאטו – חיזר אשר נשלח כנציג תחת מעטה אנושי.
* ג'ניפר קונלי בתפקיד ד"ר הלן בנסון - אסטרוביולוגית נודעת מאוניברסיטת פרינסטון אשר גויסה על ידי הממשלה על מנת לחקור את קלאטו.
* ג'יידן סמית' בתפקיד ג'ייקוב בנסון - בנה החורג והמרדן של הלן בן השמונה. הסכסוך שלו עם אימו החורגת החמיר לאחר מות אביו, ומשום כך בתחילה הוא נוטה לשנוא את קלאטו משום שהוא מאמין כי הוא אב חורג פוטנציאלי.
* ג'ון קליז בתפקיד פרופסור ברנרד - פיזיקאי זוכה פרס נובל אשר מתמחה בהתפתחות האלטרואיזם. הלן לוקחת את קלאטו אליו על מנת לשנות את דעתו.
* ג'ון האם בתפקיד ד"ר מייקל גראנייר - בכיר בסוכנות נאס"א אשר מגייס את הלן לצוות החוקרים המדעיים אשר חוקרים את קלאטו. גראנייר מוקסם מקלאטו אך נקרע בין חובתו הרשמית לעצור את החייזר מלהגשים את מטרתו על מנת להגן על ארצו.
* קתי בייטס בתפקיד רג'ינה ג'קסון - שרת ההגנה של ארצות הברית.
* קייל צ'אנדלר בתפקיד ד"ר מנדל מארש.

== קישורים חיצוניים ==
* 

* 

קטגוריה:סרטים אמריקאיים
קטגוריה:סרטי 2008
קטגוריה:סרטים אפוקליפטיים
קטגוריה:חידושים לסרטים
קטגוריה:סרטי פוקס המאה ה-20
קטגוריה:סרטים בכיכובו של קיאנו ריבס
קטגוריה:סרטי מדע בדיוני מ-2008
מבצע ואלקירי (סרט)

מבצע ואלקירי (באנגלית: Valkyrie) הוא מותחן משנת 2008 שבוים על ידי הבמאי האמריקאי בריאן סינגר, ובכיכובו של טום קרוז. הסרט יצא לאקרנים בארצות הברית ב-25 בדצמבר 2008.

הסרט מבוסס על אירוע היסטורי – קשר העשרים ביולי – שאירע בשיאה של מלחמת העולם השנייה, כאשר קבוצה של קצינים מן הוורמאכט, פוליטיקאים, אנשי רוח ודת תכננו להתנקש בחיי אדולף היטלר ב־20 ביולי 1944, על מנת לסיים את המלחמה, להציל את גרמניה ולעצור את שואת יהודי אירופה ויתר פשעי המלחמה של היטלר. קרוז מגלם את הדמות הראשית בסרט – קולונל קלאוס שנק פון שטאופנברג.

ליהוקו של קרוז עורר בתחילה מחלוקת בקרב פוליטיקאים גרמנים ובקרב חברי משפחתו של שטאופנברג, עקב השתייכותו של השחקן לכת הסיינטולוגיה. עם זאת העיתונות הגרמנית הביעה את תמיכתה בהפקת הסרט אשר יגביר את המודעות לניסיון ההתנקשות של פון שטאופנברג בהיטלר.

==עלילה==
במהלך מלחמת העולם השנייה, קולונל גרמני בשם קלאוס שנק פון שטאופנברג נפצע באופן קשה באפריקה ובשל כך נשלח חזרה הביתה לגרמניה הנאצית, ומשמש בתפקידים עורפיים. שטאופנברג מצטרף לתנועת התנגדות גרמנית, והופך לחלק מקשר העשרים ביולי - מזימה שנועדה להתנקש בחייו של היטלר על מנת לפתוח במגעים עם בעלות הברית לסיום המלחמה, להציל את קורבנות הנאציזם ולשמור על גרמניה בגבולות שלפני פרוץ מלחמת העולם השנייה. במסגרת תפקידו שטאופנברג משתתף בגיבוש תוכנית שנקראת בשם הקוד "ואלקירי", ששימשה כתוכנית מגירה להעברה מסיבית של כוחות אל עיר הבירה ברלין לשם הגנה מפני התקוממות. הוא עושה שינויים בתוכנית זו כדי להתאימה לצורכי ההתקוממות על מנת לעצור את שרשרת הפיקוד הנאצית מיד לאחר ההתנקשות בהיטלר.

שטאופנברג לוקח על עצמו את משימת ההתנקשות בחייו של היטלר, וזאת באמצעות הטמנת חומר נפץ עם מנגנון השהיה בעת ישיבה של היטלר עם הקצונה הבכירה. שטאופנברג מצליח להביא להתפוצצות החומר, והוא בטוח שהיטלר נהרג, ומתחיל בהפעלת תוכנית "ואלקירי" ובהשתלטות על היררכיית השלטון הנאצית. בדיעבד מתברר כי היטלר ניצל מההתנקשות וסבל מפציעות קלות בלבד, כך גם כוחות המילואים שנקראו לעצור את בכירי המשטר הנאצי מבינים כי מדובר במזימה, ועוצרים את שטאופנברג וכל השאר הבכירים המשתתפים בקשר. בסופו של דבר בית דין שדה גוזר את דין כל הקושרים למוות.

==שחקנים==
* טום קרוז – קולונל קלאוס פון שטאופנברג
* קנת בראנה – גנרל הנינג פון טרסקו
* אדי איזרד – גנרל אריך פלגיבל
* טום וילקינסון – גנרל פרידריך פרום
* ביל ניי – גנרל פרידריך אולבריכט
* טרנס סטמפ – גנרל לודוויג בק
* תומאס קרצ'מן – רס"ן אוטו ארנסט רמר
* קאריס ואן האוטן – נינה שנק גרפין פון שטאופנברג, אשתו של קלאוס פון שטאופנברג
* דייוויד באמבר – אדולף היטלר
* דייוויד סקופילד – ארווין פון ויצלבן
* מתיאס פרייהוף - היינריך הימלר
* מתיאס שווייגהופר - לוטננט הרברט

==ראו גם==
* קשר העשרים ביולי

==קישורים חיצוניים==
* 

* מאיר שניצר, [http://www.nrg.co.il/online/47/ART1/849/522.html מבצע ואלקירי עם סופרמן בשואה], nrg , 7/2/2009

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 2008
קטגוריה:סרטים אמריקאיים המבוססים על סיפור אמיתי
קטגוריה:סרטי מלחמת העולם השנייה
קטגוריה:קשר העשרים ביולי
קטגוריה:סרטי מטרו גולדווין מאייר
קטגוריה:סרטי פוקס המאה ה-20
שמעון אשד

שמעון אשד (28 באוגוסט 1921 – 1 בפברואר 2008) היה מפקדו השני של משמר הגבול ומפקד המחוז הצפוני של משטרת ישראל.

==ביוגרפיה==
שמעון אשד נולד בטרנסילבניה ועלה ארצה בשנת 1923. בגיל 18 הצטרף לפלוגות הלילה בפיקודו של אורד צ'ארלס וינגייט ואחר כך התגייס לנוטרים. בשנת 1943 עבר קורס מ"מים בהגנה (מחזור ט"ו) שנערך בג'וערה. בתקופה זו ועד מלחמת העצמאות שירת במשימות פיקוד שונות במשטרת היישובים העבריים באזור עמק יזרעאל. עם פרוץ מלחמת העצמאות הצטרף לצה"ל לחטיבת גולני. במלחמה, השתתף בין היתר בקרבות משמר העמק מול צבא ההצלה של קאוקג'י ובקרבות משמר הירדן. בתחילת שנות החמישים מונה למפקד גדוד מילואים בחטיבה המרחבית בעמק יזרעאל. בשנת 1954 עבר לשרת במשמר הגבול תחילה כסמג"ד וזמן קצר לאחר מכן כמג"ד מג"ב צפון. בשנת 1964 מונה למפקד משמר הגבול בדרגת ניצב. עם תום שירותו במשמר הגבול, היה למפקד המחוז הצפוני של המשטרה. בשנת 1976 פרש מהמשטרה והמשיך לעסוק בתחום הביטחון והאבטחה עבור גורמים אזרחיים.

נפטר ב-1 בפברואר 2008.

==קישורים חיצוניים==
* [http://www.police.gov.il/MEHOZOT/MISHMARHAGVOL/Pages/history.aspx מורשת משמר הגבול] באתר משטרת ישראל
* [http://www.police.gov.il/MEHOZOT/MEHOZTZAFON/MORESHETT/Pages/MefakdeyHaMahoz.aspx מפקדי מחוז צפון לדורותיהם] באתר משטרת ישראל

קטגוריה:רבי-סרנים בצה"ל
קטגוריה:ניצבי משטרת ישראל
קטגוריה:לוחמי ההגנה
קטגוריה:מפקדי משמר הגבול
קטגוריה:מפקדי מחוז הצפון במשטרת ישראל
קטגוריה:אנשי משטרת היישובים העבריים
קטגוריה:ישראלים ילידי רומניה
קטגוריה:ישראלים שנולדו ב-1921
קטגוריה:ישראלים שנפטרו ב-2008
אאוגאנן, מלך הפיקטים

אאוגאנן או אאוגאנאן או אאוגאן או אואואן (באנגלית: Eóganan או Eogán או Uuen, בגאלית סקוטית: Eóganan mac Óengusa; נפטר ב-839) בנו של אואנגוס השני, היה מלך הפיקטים (מלך פורטריו). אאוגאנן מלך כשנתיים, החל מעלייתו לשלטון בשנת 836 או 837 ועד מותו.

==קורות חיים==
אאוגאנן היה בנו של אואנגוס השני, ועלה לשלטון לאחר מות דודו, דרסט התשיעי בשנת 836 או 837. ב"דברי ימי אירלנד" מוזכר פטירתו של אאוגאנן, יחד עם אחיו בראן בקרב נגד הויקינגים בשנת 839.
קרב זה מוזכר גם ב"דברי ימי אלסטר". במותו הסתיימה שלטון צאצאיו של אואנגוס הראשון בממלכת הפיקטים.

ב"דואן אלבאנאך" מוזכר אאוגאנן, יחד עם דודו ובן דודו דומנל מק קאוסטנטין כאחד מ"מלכי סקוטלנד". רשימה מאוחרת זו, מתקופת שלטונו של מלקולם השלישי מציינת את החשובים במלכי סקוטלנד ודאל ריאטה.

מסורות איריות מציינות כי אאוגאנן נפגש עם רגולוס הקדוש בפורטביוט כאשר רגולוס הביא את שרידיו של אנדרו הקדוש לסקוטלנד. כמו כן אאוגאנן שמר ומימן מנזרים בנורת'מבריה (ועד שנת 840 נאמרו בהם תפילות בעבורו).

על פי "דברי ימי הפיקטים", לאחר מותו של אאוגאנן עלה לשלטון אואוראד לתקופה קצרה, ואחריו מלכו בניו של אואוראד: ברידיי, קיניאוד ודרסט. אחד מצאצאיו היה קנת מק אלפין שנחשב לראשון בין מלכי ממלכת סקוטלנד.

==קישורים חיצוניים== 
* [http://www.ucc.ie/celt/published/G100001A/index.html דברי ימי אלסטר] 
* [http://www.ucc.ie/celt/published/T100001A/index.html דברי ימי אלסטר] (תרגום לאנגלית)
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי הפיקטים
קטגוריה:נפטרים ב-839
עולם התרבות

עולם התרבות היא אנציקלופדיה מצוירת לנוער שיצאה בהוצאת מסדה בשנת 1965. האנציקלופדיה היא גרסה עברית של האנציקלופדיה האיטלקית CAPIRE (להבין) בהוצאת האחים פאברי ממילאנו. 

האנציקלופדיה עולם התרבות מהווה מעין המשך לאנציקלופדיה תרבות של אותה הוצאה, וגם היא נערכה בידי ג'ובאני פאברי. כמו האנציקלופדיה CONOSCERE עליה מבוססת האנציקלופדיה תרבות, גם אנציקלופדיה CAPIRE נמכרה בהתחלה כחוברות ואז בפורמט מלא. בישראל נמכרו החוברות בפורמט "אנציקלופדיה עולם התרבות" וכריכות החוברות (המקבילות לאנציקלופדיה המילונית של תרבות), שעסקו בהיסטוריה, נמכרו כאנציקלופדיה נפרדת בשם- "העולם מראשיתו ועד ימינו". הגרסה האיטלקית המקורית יצאה לאור בשנים 1963-1977.

==נושאי האנציקלופדיה==
אנציקלופדיה עולם התרבות עסקה בנושאי ארכאולוגיה, אדריכלות, אומנות, אסטרונומיה, ביולוגיה, בוטניקה, כימיה, קולנוע, גוף האדם, משפטים, כלכלה, אנטומולוגיה, בולאות, פילוסופיה, פיזיקה, גאוגרפיה, גאולוגיה, ספרות, מינרללולוגיה, מוזיאונים, מוזיקה, נומיסמטיקה, ציור, פוליטיקה, פסיכולוגיה, דת, פיסול, היסטוריה, תיאטרון, טלוויזיה, תכנון אורבני, זואולוגיה ועוד. כיאה לשמה, נכללו באנציקלופדיה ערכים רבים בנושאי תרבות האדם, לצד ערכים על מדעי החיים ומדעים מדויקים. כמו כן נוספו למהדורה העברית ערכים בנושאים ישראליים ויהודיים, כאשר לצד כל ערך נכתב שמו של כותב הערך. ב"עולם התרבות" נעשה שימוש רב יותר בצילומים, לעומת הציורים שעיטרו את "תרבות".

==פורמט==
האנציקלופדיה מונה בגרסה העברית 12 כרכים, בגרסה האיטלקית המקורית הגיעה בשיאה ל-17 כרכים, לא כולל האנציקלופדיה ההיסטורית. באיטליה המשיכה לצאת האנציקלופדיה עד שנות השבעים וכללה גם תקליטי אודיו.

== גלריה ==
<gallery>
תמונה:Ca.jpg|כריכת הגרסה האיטלקית
תמונה:Olam hatarbut.jpg|עמוד מתוך הגרסה העברית
תמונה:Olam hatarbut2.JPG|עמוד מתוך הגרסה העברית
</gallery>
==ראו גם==
*אנציקלופדיה תרבות
*העולם מראשיתו ועד ימינו

עולם התרבות
קטגוריה:ספרי ילדים ונוער
קטגוריה:ספרי 1965